تورکیه بیرلشمیش عرب امیرلیک‌لری‌نین خاریجی ایشلر ناظیری عبدالله بن زیاد آل نهیان‌ین آچیقلاما‌لارینا سرت رئاکسیا گؤستردی.
تورکیه خاریجی ایشلر ناظیرلیگی‌نین سؤزچوسو حامی آکسوی تورکیه، ایران و ایسرائیل-ین بولگه ده آگرسیو موضع  نوماییش ائتدیره‌رک، عرب اؤلکه‌لرینه تهدید یاراتدیغینی دئین آل نهیانین کیم‌لره خیدمت ائتدیگی‌نین یاخشی معلوم اولدوغونو سؤیله‌دی.
آکسوی بون‌لاری سؤیله‌دی: "عرب دونیاسی ایله تاریخی و بشری باغ‌لاری اولان تورکیه‌نین قارداش عرب اؤلکه‌لری‌نین امین-آمان‌لیق‌لاری، تهلوکه‌سیزلیک‌لری و ثابت‌لیگینه وئردیگی اهمیت و قودس باشدا اولماقلا، ایسلام دونیاسی‌نین بیرگه فعالیت‌لرینه وئردیگی گوج‌لو دستک‌دن هامی‌نین خبری وار. تورکیه‌نین سوریه-نین سیاسی بیرلیگی‌نین و اراضی بوتؤو‌لوگونون قورونماسینا وئردیگی دستک، بو اؤلکه‌ده محکم باریش و ثابیتلیگین تامین اولونماسی اوچون سرگیلدیگی سعی‌لر و قاپی‌لارینی آچدیغی 3.5 میلیون‌دان چوخ سوریه-لی قارداشی اوچون اوزرینه گؤتوردوگو مسئولیت ده اورتادا‌دیر. تورک سلاح‌لی قوه‌لری‌نین عفرین عملیاتی ایسه اؤلکه‌میزه قارشی ترور تهدیدینی آرا‌دان قال‌دیرماق مقصدیله حیاتا کئچیریلیر".
بیرلشمیش عرب امیرلیک‌لری‌نین خاریجی ایشلر ناظیری‌نین تورکیه‌نین سوریه-یه موداخیله ائتدیگینه و عرب دونیاسی اوچون تهلوکه یاراتدیغینا دایر آچیقلاماسینی آنلامانین مومکون اولمادیغینی بیل‌دیرن آکسوی: "بیر مودت‌دیر کی، تاریخیمیزه و عرب دونیاسی ایله علاقه‌لریمیزه قارشی قارا تبلیغات کاراکترلی بیانات‌لاری ایله بیرلشمیش عرب امیرلیک‌لری‌نین رسمی‌لری‌نین هانسی دایره‌لره خیدمت ائتمه‌یه چالیشدیق‌لاری معلوم اولور" دئدی.
حامی آکسوی: "بولگه‌نین حاضیرکی کریتیک دؤورونده گؤروله‌جک ایش اورتاق تالعی بؤلوشن دوست و قارداش خالق‌لار آراسیندا نیفاق توخوم‌لاری اکمک دئییل، بولگه رئگیونال پروبلئم‌لرین هم رای‌لیک ایچینده حل ائدیلمه‌سی‌دیر" دئیه وورغولادی.
